Պիտի պահանջվի, որ ԱՄՆ-ը կտրուկ փոխի իր դիրքորոշումը միջազգային համագործակցության նկատմամբ: Լավ կլինի, որ նա աշխարհի ոստիկանը չլինի: Ու չի էլ կարող: Բայց աշխարհը ոստիկանի կարիք ունի: Այդ իսկ պատճառով ԱՄՆ-ը պիտի համագործակցի համախոհ երկրների հետ ու ենթարկվի հենց այն օրենքներին, որ ինքն է փաթաթում ուրիշների վզին: Չի լինի, որ նա ռմբակոծելով, աշխարհն իրեն ենթարկի, ու չի էլ լինի, որ նա մեկուսանա: Հույսս այն է, որ ԱՄՆ-ի քաղաքական առաջնորդներն ու դեմոկրատական մյուս հեղինակությունները Հարավսլավիայի դեպքերից նույնքան են ցնցված, որքան ես: Այս տեսակ մի ճգնաժամ է պետք, որ դիրքորոշումները փոխվեն: Լավ կլիներ, որ Կոսովոն հենց այնպիսի մի ճգնաժամ լիներ, որ ստիպեր մեզ մի անգամ էլ կշռադատելու, թե ինչպես ենք վարում միջազգային հարաբերությունները: Իսկ եթե դա չդարձավ այդպիսին, ուրեմն ճակատագիրը մեզ դատապարտել է ավելի մեծ ու սարսափելի ճգնաժամերի: